b"\n_START_ARTICLE_\nDivisor de corrent\n_START_PARAGRAPH_\nUn divisor de corrent, \xc3\xa9s una configuraci\xc3\xb3 present en els circuits el\xc3\xa8ctrics que s'utilitza per dividir el corrent el\xc3\xa8ctric d'una font de corrent en corrents de valors inferiors, elegint les resist\xc3\xa8ncies o imped\xc3\xa0ncies adequades._NEWLINE_Per construir un divisor de corrent es necessiten dos o m\xc3\xa9s resist\xc3\xa8ncies o imped\xc3\xa0ncies connectades en paral\xc2\xb7lel i que satisfan la primera llei de Kirchoff (la llei de nodes), en la qual la suma dels corrents que entra en un node \xc3\xa9s igual a la suma dels corrents que surten pel mateix node.\n_START_SECTION_\nCas particular: divisor de corrent constitu\xc3\xaft per dues imped\xc3\xa0ncies\n_START_PARAGRAPH_\nAquest divisor est\xc3\xa0 format \xc3\xbanicament per dues resist\xc3\xa8ncies en paral\xc2\xb7lel de diferent valor. Com que estan connectades en paral\xc2\xb7lel, tindrem la mateixa tensi\xc3\xb3 en les dues resist\xc3\xa8ncies per\xc3\xb2 diferents corrents. Podem con\xc3\xa8ixer el valor del corrent I\xe2\x82\x81 I\xe2\x82\x82 que circula per cada resist\xc3\xa8ncia o imped\xc3\xa0ncia en funci\xc3\xb3 del corrent total (Ig) i sense la necessitat de calcular la tensi\xc3\xb3 total del circuit, utilitzant aquestes dues f\xc3\xb3rmules que s'extreuen de la llei d'Ohm\n_START_SECTION_\nCas general: divisor de corrent constitu\xc3\xaft per diverses imped\xc3\xa0ncies\n_START_PARAGRAPH_\nEn el cas de tenir m\xc3\xa9s de dues resist\xc3\xa8ncies tamb\xc3\xa9 podem calcular el corrent que passa per cada resist\xc3\xa8ncia transformant el circuit en un de m\xc3\xa9s simple compost \xc3\xbanicament per dues resist\xc3\xa8ncies. Per fer-ho elegim la branca la qual volem saber el corrent que i circula i calculem la resist\xc3\xa8ncia equivalent de les resist\xc3\xa8ncies que ens queden. D'aquesta manera transformem un circuit complex en un de m\xc3\xa9s simple en el qual podem aplicar les f\xc3\xb3rmules que ja coneixem._NEWLINE_Per calcular la resta de corrents, hem d'utilitzar la mateixa f\xc3\xb3rmula per\xc3\xb2 amb la resist\xc3\xa8ncia equivalent Rt adequada en cada cas."